กฎกระทรวงการสำรวจตัวอย่างสถานการณ์เด็กและสตรีในประเทศไทย พ.ศ. 2568
ประกาศวันที่ 2025-08-29

content: กฎกระทรวง การสำรวจตัวอย่างสถานการณ์เด็กและสตรีในประเทศไทย พ.ศ. ๒๕๖๘
content: อาศัยอำนาจตามความในมาตรา ๙ และมาตรา ๒๒ วรรคหนึ่ง แห่งพระราชบัญญัติสถิติ พ.ศ. ๒๕๕๐ รัฐมนตรีว่าการกระทรวงดิจิทัลเพื่อเศรษฐกิจและสังคมออกกฎกระทรวงไว้ ดังต่อไปนี้
sectionNo: 1
content: ข้อ ๑ กฎกระทรวงนี้ให้มีอายุสิบปี
sectionNo: 2
content: ข้อ ๒ ในกฎกระทรวงนี้ “เด็ก” หมายความว่า บุคคลซึ่งมีอายุต่ำกว่าสิบแปดปีในวันที่ทำการสำรวจ “ครัวเรือน” หมายความว่า ครัวเรือนของบุคคลทั่วไปซึ่งอาจประกอบด้วยบุคคลคนเดียวหรือหลายคนซึ่งอาศัยอยู่ในสถานที่เดียวกันหรือในบริเวณเดียวกัน ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้
sectionNo: 2
content: “หัวหน้าครัวเรือน” หมายความว่า สมาชิกในครัวเรือนคนใดคนหนึ่งซึ่งได้รับการยอมรับนับถือหรือยกย่องจากสมาชิกในครัวเรือนคนอื่นให้เป็นหัวหน้าครัวเรือน “สมาชิกในครัวเรือน” หมายความว่า บุคคลซึ่งอาศัยอยู่ประจำในครัวเรือนในวันที่ทำการสำรวจตัวอย่าง และให้หมายความรวมถึงบุคคลซึ่งเคยอยู่ประจำในครัวเรือน
sectionNo: 2
content: แต่ได้จากไปที่อื่นชั่วคราวโดยไม่มีวัตถุประสงค์จะไปอยู่ประจำที่อื่น ทั้งนี้ บุคคลดังกล่าวอาจเป็นหรือไม่เป็นเครือญาติกันก็ได้
sectionNo: 3
content: ข้อ ๓ ให้สำนักงานสถิติแห่งชาติสำรวจตัวอย่างสถานการณ์เด็กและสตรีในประเทศไทย เพื่อเก็บรวบรวมข้อมูลเกี่ยวกับคุณลักษณะของครัวเรือนและผู้ตอบสัมภาษณ์ พัฒนาการของทารก อนามัยการเจริญพันธุ์ และสุขภาพของแม่ พัฒนาการของเด็ก สุขภาพ และโภชนาการ การเรียนรู้ การคุ้มครองจากความรุนแรงและการแสวงหาผลประโยชน์
sectionNo: 3
content: การอยู่อาศัยในสภาพแวดล้อมที่ปลอดภัยและสะอาด และความเท่าเทียมทางสังคม เพื่อประโยชน์ในการวางแผนพัฒนาเศรษฐกิจและสังคมของประเทศ และการกำหนดนโยบายเพื่อการบริหารของหน่วยงานต่าง ๆ ทั้งภาครัฐและเอกชน
sectionNo: 4
content: ข้อ ๔ เขตท้องที่ที่ทำการสำรวจตัวอย่างสถานการณ์เด็กและสตรีในประเทศไทย ได้แก่ ทุกเขตท้องที่ทั่วราชอาณาจักร
sectionNo: 5
content: ข้อ ๕ ให้หัวหน้าครัวเรือนหรือสมาชิกในครัวเรือนของทุกครัวเรือนที่อยู่ในเขตท้องที่ตามข้อ ๔ ซึ่งได้รับคัดเลือกเป็นครัวเรือนตัวอย่าง เป็นผู้ให้ข้อมูลแก่พนักงานเจ้าหน้าที่ โดยการให้สัมภาษณ์ ตอบแบบสอบถามผ่านระบบเครือข่ายอิเล็กทรอนิกส์ หรือด้วยวิธีการอื่น ตามที่ผู้อำนวยการประกาศกำหนด
sectionNo: 6
content: ข้อ ๖ ให้สำนักงานสถิติแห่งชาติเป็นหน่วยงานผู้รับผิดชอบทำการสำรวจตัวอย่างสถานการณ์เด็กและสตรีในประเทศไทยตามกฎกระทรวงนี้
content: ให้ไว้ ณ วันที่ ๘ สิงหาคม พ.ศ. ๒๕๖๘ ประเสริฐ จันทรรวงทอง รัฐมนตรีว่าการกระทรวงดิจิทัลเพื่อเศรษฐกิจและสังคม
content: หมายเหตุ :- เหตุผลในการประกาศใช้กฎกระทรวงฉบับนี้ คือ โดยที่เป็นการสมควรสำรวจตัวอย่างสถานการณ์เด็กและสตรีในประเทศไทยในทุกเขตท้องที่ทั่วราชอาณาจักร เพื่อเก็บรวบรวมข้อมูลเกี่ยวกับคุณลักษณะของครัวเรือนและผู้ตอบสัมภาษณ์ พัฒนาการของทารก อนามัยการเจริญพันธุ์ และสุขภาพของแม่ พัฒนาการของเด็ก สุขภาพ
content: และโภชนาการ การเรียนรู้ การคุ้มครองจากความรุนแรงและการแสวงหาผลประโยชน์ การอยู่อาศัยในสภาพแวดล้อมที่ปลอดภัยและสะอาด และความเท่าเทียมทางสังคม เพื่อประโยชน์ในการวางแผนพัฒนาเศรษฐกิจและสังคมของประเทศ และการกำหนดนโยบายเพื่อการบริหารของหน่วยงานต่าง ๆ ทั้งภาครัฐและเอกชน จึงจำเป็นต้องออกกฎกระทรวงนี้